Jabarkan Ḳosṭanṭīnīye dari Kustantiniyah dalam bahasa melayu

Nama Arab ini dalam terus dipakai dalam kerasmian empayar Uthmaniyah lagi-lagi berikutan penaklukan kota tersebut pada tahun 1453. Sebutan mengenai kota ini dalam persuratan berbahasa Melayu muncul pertama kali dalam sepucuk surat bertarikh 17 Safar 1321 Hijriah atau 15 Mei 1903 Masihi diutuskan Sultan Hashim Jalilul Alam Aqamaddin dari kerajaan Brunei kepada Sultan Abdul Hamid II yang memerintah kerajaan Uthmaniyah pada ketika itu dengan tujuan memohon bantuan atau pertolongan Uthmaniyah merebutkan kembali Daerah Limbang yang diambil Kerajaan Sarawak diperintah Raja Charles Brooke 13 tahun sebelumnya iaitu pada tahun 1890.

...tersembah surat ini datang mengadap ke bawah qadām Yang Maha Mulia Seri Paduka Maulana al-Sulṭān al-Muʿaẓẓam Malik al-ʿArab wa-al-ʿAjam Maulānā al-Sulṭān ʿAbd al-Ḥamīd ibn Almarhum Maulānā al-Sulṭān ʿAbd al-Mājid Khān al-Ghāzī yang bersemayam di atas tahta kerajaan di dalam negeri Qustantiniyah, mudah-mudahan dipeliharakan Allah dari fitnah dunia dan akhirat...

Nama ini turut diabadikan dalam Hikayat Perang Setambul yang menceritakan penglibatan bala tentera Sultan Abdul Majid I dalam Perang Krimea dengan penuh menyanjung: